Решение на Съда (пети състав) от 14 януари 2016 г. — Европейска комисия/Кралство Белгия
(Дело C-163/14)1
(Неизпълнение на задължения от държава членка — Член 343 ДФЕС — Протокол за привилегиите и имунитетите на Европейския съюз — Член 3 — Освобождаване от данъци — Регион Брюксел-столица — Налози върху доставката на електроенергия и на газ)
Език на производството: френски
Страни
Ищец: Европейска комисия (представители: F. Clotuche-Duvieusart и I. Martínez del Peral)
Ответник: Кралство Белгия (представители: J.-C. Halleux, S. Vanrie и T. Materne, подпомогани от G. Block, D. Remy и H. Delahaije, avocats)
Диспозитив
Като не е освободило институциите на Европейския съюз от налозите по член 26 от Постановлението относно организацията на пазара на електроенергия в регион Брюксел-столица, както и от тези по член 20 от Постановлението относно организацията на пазара на газ в регион Брюксел-столица, изменени, и като не е допуснало възстановяване на вече събраните от регион Брюксел-столица такива налози, Кралство Белгия не е изпълнило задълженията си по член 3, втора алинея от Протокола от 8 април 1965 година за привилегиите и имунитетите на Европейския съюз, приложен първоначално към Договора за създаване на Единен съвет и Единна комисия на Европейските общности, а впоследствие по силата на Договора от Лисабон като Протокол № 7 към ДЕС, ДФЕС и Договора за ЕОАЕ.
Осъжда Кралство Белгия да заплати съдебните разноски.
____________
1 ОВ C 184, 16.6.2014 г.